biswa921/hiwiki-latest-pages-articles-raw huggingface dataset:
त्रिपुरा विधानसभा चुनाव 2023

पृष्ठभूमि
12वीं त्रिपुरा विधानसभा का कार्यकाल 22 मार्च 2023 को समाप्त हुआ। पिछला त्रिपुरा विधानसभा चुनाव फरवरी 2018 में हुआ था। चुनाव के बाद भारतीय जनता पार्टी सत्ता में आई जिसमें बिप्लब कुमार देब त्रिपुरा राज्य के मुख्यमंत्री बने। बिप्लब कुमार देब ने 14 मई 2022 को मुख्यमंत्री पद से इस्तीफ़ा दे दिया। उनके बाद माणिक साहा तो नया मुख्यमंत्री बनाया गया।
 परिणाम 
दलवार सीटों की स्थिति
+चुनाव परिणामFile:Tripura Legislative Assembly 2023.svg गठबंधन दल प्राप्त मत सीटें मत%±ppलड़ींजीतीं+/−
|-
| rowspan="3" bgcolor=""|
!rowspan="3" style="text-align:center"|राजग|bgcolor=""|
|भारतीय जनता पार्टी985,797
|38.974.625532
| 4
|-
|
|इण्डिजीनियस पीपल्स फ्रंट ऑफ त्रिपुरा
|31,838
|1.26
|6.12
|6
|1
| 7
|-
|style="background:#f8860e"|
|style="background:#fde8d3"|कुल
|style="background:#fde8d3"|1,017,635
|style="background:#fde8d3"|40.23
|style="background:#fde8d3"|10.78
|style="background:#fde8d3"|60
|style="background:#fde8d3"|33
|style="background:#fde8d3"| 11
|-
| rowspan="7" bgcolor=""|
! rowspan="7" |एसडीएफ
| bgcolor=""|
|भारतीय कम्युनिस्ट पार्टी (मार्क्सवादी)
|622,829
|24.62
|17.6
|43
|11
| 5
|-
|bgcolor="|
|भारतीय राष्ट्रीय कांग्रेस
|216,637
|8.56
|6.77
|13
|3
| 3
|-
| 
|ऑल इण्डिया फॉरवर्ड ब्लॉक
|26,138
|1.03
|0.47
|1
|0
|
|-
|
|रिवॉल्यूशनरी सोशलिस्ट पार्टी
|17,007	
|0.67
|0.08
|1
|0
|
|-
|bgcolor=""|
|निर्दलीय
|16,558	
|0.65
|N/A
|1
|0
|N/A
|-
| bgcolor=""|
|भारतीय कम्युनिस्ट पार्टी
|12,063	
|0.48
|0.34
|1
|0
|
|-
|style="background:#FF2222"|
|style="background:#ffe8e8"|कुल
|style="background:#ffe8e8"|911,232
|style="background:#ffe8e8"|36.06
|style="background:#ffe8e8"|10.08
|style="background:#ffe8e8"|60
|style="background:#ffe8e8"|14
|style="background:#ffe8e8"| 2
|-
! colspan="2" rowspan="6"|
|
|टिपरा मोथा पार्टी
|498,182
|19.7
| 19.7
|42
|13
|New
|-
|bgcolor=""|
|सर्वभारतीय तृणमूल कांग्रेस
|22,316
|0.88
| 0.58
|28
|0
|
|-
| bgcolor=""|
|निर्दलीय
|TBD
|TBD
|TBD
|style="background-color:#E9E9E9"|
|0
|
|-
|
|अन्य
|TBD
|TBD
|TBD
|style="background-color:#E9E9E9"|
|0
|
|-
|Colspan=2|उपरोक्त से कोई नहीं (NOTA)
|34,449
|1.36
| 0.33
! colspan="3" style="background-color:#E9E9E9" |
|-
! colspan="2" |कुल
!
!100.00
! colspan="4" style="background-color:#E9E9E9" |
|-
! colspan="10" |
|-
| colspan="4" style="text-align:left;" |Valid votes
| align="right" |
| align="right" |
! colspan="4" rowspan="5" style="background-color:#E9E9E9" |
|-
| colspan="4" style="text-align:left;" |Invalid votes
| align="right" |
| align="right" |
|-
| colspan="4" style="text-align:left;" |Votes cast/ turnout| align="right" |
| align="right" |
|-
| colspan="4" style="text-align:left;" |Abstentions
| align="right" |
| align="right" |
|-
| colspan="4" style="text-align:left;" |Registered voters'''

इन्हें भी देखें
 त्रिपुरा विधानसभा चुनाव, 2018
 त्रिपुरा के मुख्यमंत्रियों की सूची

संदर्भ

श्रेणी:त्रिपुरा
श्रेणी:विधानसभा चुनाव
श्रेणी:भारत में चुनाव
इंटरनेशनल लीग टी20

thumb|इंटरनेशनल लीग टी20 का लोगो

इंटरनेशनल लीग टी20 (आईएलटी20) संयुक्त अरब अमीरात में खेला जाने वाला एक 20-20 क्रिकेट टूर्नामेंट है। यह टूर्नामेंट अमीरात क्रिकेट बोर्ड द्वारा स्वीकृत है। पहला टूर्नामेंट मूल रूप से जनवरी और फरवरी 2022 के दौरान होने वाला था, लेकिन इसे जनवरी 2023 से आयोजित करने के लिए पुनर्निर्धारित किया गया, जिसमें छह टीमें प्रतिस्पर्धा में शामिल होेंगी। इस लीग को जून 2022 में औपचारिक रूप से इंटरनेशनल लीग टी20 नाम दिया गया साथ ही पहले सत्र में होने वाली प्रतियोगिता की तारीखों की भी पुष्टि की गई।
शाहरुख ख़ान ने आईएलटी20 के पहले 2023 संस्करण के लिए एक प्रस्तुति का उद्घाटन किया।

अवलोकन
इंटरनेशनल लीग टी20 (आईएलटी20) संयुक्त अरब अमीरात में एक पेशेवर ट्वेंटी20 क्रिकेट लीग है। लीग की स्थापना 2022 में हुई थी और इसे अमीरात क्रिकेट बोर्ड (ईसीबी) द्वारा मंजूरी दी गई है। इंटरनेशनल लीग टी20 का उद्घाटन सत्र 13 जनवरी से 12 फरवरी 2023 तक हुआ, जिसमें छह टीमों ने प्रतिस्पर्धा की। इंटरनेशनल लीग टी20 डबल राउंड-रॉबिन प्रारूप में खेला जाता है, जिसमें प्रत्येक टीम एक-दूसरे के साथ दो बार खेलती है। नियमित सत्र के अंत में शीर्ष चार टीमें प्लेऑफ़ के लिए क्वालीफ़ाई करती हैं। "प्लेऑफ़ फाइनल मुकाबले से पहले का दौर होता है, जहाँ तीन स्तर पर मुकाबले होते हैं- क्वालीफ़ायर 1, एलिमिनेटर और क्वालीफायर 2।"

इन्हें भी देखें

 इंडियन प्रीमियर लीग

 क्रिकेट का इतिहास
संदर्भ

श्रेणी:क्रिकेट
श्रेणी:क्रिकेट प्रतियोगितायें
श्रेणी:संयुक्त अरब अमीरात
श्रेणी:संयुक्त अरब अमीरात में अंतर्राष्ट्रीय क्रिकेट प्रतियोगिताएं
लेप्रोस्कोपी

लेप्रोस्कोपी एक कैमरे की सहायता से छोटे चीरों (आमतौर पर 0.5-1.5 सेमी) का उपयोग करके उदर या श्रोणि में किया जाने वाला एक ऑपरेशन है। लेप्रोस्कोप में डॉक्टर मरीज के शरीर में बिना किसी बड़े चीरा किये हुए उदर या श्रोणि के अंदर तक सर्जरी करने में सक्षम हो जाते हैं।MedlinePlus > Laparoscopy  Update Date: 21 अगस्त 2009. Updated by: James Lee, MD // No longer valid

लेप्रोस्कोपिक सर्जरी, जिसे न्यूनतम इनवेसिव प्रक्रिया, बैंडेड सर्जरी या कीहोल सर्जरी भी कहा जाता है। यह एक आधुनिक शल्यचिकित्सा तकनीक है। एक्सप्लोरेटरी लेपरोटॉमी की तुलना में लेप्रोस्कोपिक सर्जरी से मरीज को कई फायदे होते हैं। इसमें छोटे चीरे के कारण कम दर्द, रक्तस्राव में कमी और ठीक होने में कम से कम समय लगता है। मुख्य तत्व लेप्रोस्कोप का उपयोग है, एक लंबी फाइबर ऑप्टिक केबल प्रणाली है जिसके द्वारा अधिक दूर से भी, लेकिन बहुत आसानी से प्रभावित क्षेत्र को देखा जा सकता है। लेप्रोस्कोपी (Laparoscopy) के अंतर्गत पेट के अंगों को देखने के लिए लैप्रोस्कोप नामक एक उपकरण का उपयोग किया जाता है। लेप्रोस्कोप एक लंबी, पतली ट्यूब है जिसके सिरे पर एक उच्च-तीव्रता वाला प्रकाश और उच्च-रिज़ॉल्यूशन कैमरा लगा होता है। इस उपकरण को पेट की दीवार में एक छोटा सा चीरा लगाकर अन्दर डाला जाता है। इस उपकरण में लगे कैमरे की मदद से बहार स्थित मॉनीटर पर छवियों को प्रदर्शित किया जाता है।

लेप्रोस्कोपिक सर्जरी में उदर या पेल्विक गुहाओं के भीतर के ऑपरेशन किया जाता हैं, जबकि वक्ष या छाती गुहा पर की जाने वाली कीहोल सर्जरी को थोरैकोस्कोपिक सर्जरी कहा जाता है। लेप्रोस्कोपिक सर्जरी में उपयोग किए जाने वाले विशिष्ट सर्जिकल उपकरणों में प्रसूति संदंश, कैंची, जांच, विच्छेदक, हुक और रिट्रैक्टर शामिल हैं। लेप्रोस्कोपिक और थोरैकोस्कोपिक सर्जरी एंडोस्कोपी के व्यापक क्षेत्र से संबंधित हैं। पहली लेप्रोस्कोपिक प्रक्रिया 1901 में जर्मन सर्जन जॉर्ज केलिंग द्वारा की गई थी।

लेप्रोस्कोप के प्रकार 
thumb|left|पित्ताशय-उच्छेदन जैसा कि लेप्रोस्कोप के माध्यम से देखा जाता है। ऊपर से बाईं ओर से घड़ी की दिशा के अनुसार देखें: पित्ताशय, सिस्टिक धमनी, और सिस्टिक डक्ट

लेप्रोस्कोप दो प्रकार के होते हैं:

1- एक टेलीस्कोपिक रॉड लेंस प्रणाली, जो आमतौर पर एक वीडियो कैमरा (सिंगल-चिप सीसीडी या तीन-चिप सीसीडी) से जुड़ी होती है।

2- एक डिजिटल लेप्रोस्कोप जहां लेप्रोस्कोप के अंत में एक लघु डिजिटल वीडियो कैमरा रखा जाता है, जिससे रॉड लेंस प्रणाली समाप्त हो जाती है।

सन्दर्भ

श्रेणी:चिकित्सा उपचार
अनचार्टेड (फ़िल्म)

अनचार्टेड () वर्ष 2022 की अमेरिकी एक्शन-एडवेंचर फ़िल्म है। इसे रूबेन फ्लेचर द्वारा निर्देशित किया गया है। यह नॉटी डॉग द्वारा विकसित और सोनी कंपनी द्वारा प्रकाशित इसी नाम के वीडियो गेम पर आधारित है। इसमें टॉम हॉलैंड ने नाथन ड्रेक की भूमिका निभाई है और मार्क वाह्लबर्ग ने विक्टर सुलिवन की भूमिका निभाई है। जबकि सोफिया अली, ताती गैब्रिएल और एंटोनियो बैंडेरस सहायक भूमिकाओं में हैं। फ़िल्म में, ड्रेक को मैगलन के प्रसिद्ध खजाने का पता लगाने के लिए विक्टर सुलिवन अपने साथ लेता है। जबकि भ्रष्ट अरबपति सैंटियागो मोनकाडा (बैंडेरस) और उसके भाड़े के सैनिक जो ब्रैडॉक (गेब्रियल) उनसे पहले उस खजाने तक पहुँचना चाहते हैं।

टॉम हॉलैंड को मई 2017 में ड्रेक के रूप में लिया गया था और फ्लेचर को 2020 की शुरुआत में निर्देशक के रूप में नियुक्त किया गया था। फिल्मांकन मार्च 2020 में शुरू हुआ, लेकिन कोविड-19 महामारी के कारण इसे रोकना पड़ा। जुलाई में इसे फिर से शुरू से किया गया और अक्टूबर में बोस्टन, बार्सिलोना, न्यूयॉर्क शहर और किम्बा सहित स्थानों पर फ़िल्म को फ़िल्माया गया।

मूल रूप से 18 दिसंबर, 2020 को रिलीज़ होने वाली फ़िल्म को कोविड-19 महामारी के कारण बड़ी देरी का सामना करना पड़ा। अंततः इसको 18 फरवरी, 2022 को सोनी पिक्चर्स इंटरटेंन्मेंट द्वारा भारत में जारी किया गया। इसे अंग्रेज़ी, हिन्दी, तमिल, तेलुगू में जारी किया गया। फिल्म को आलोचकों से मिश्रित समीक्षा मिली, जिन्होंने इसे कई विभागों में कमज़ोर पाया। फ़िल्म ने दुनिया भर में $40.1 करोड़ की कमाई की। यह किसी वीडियो गेम पर आधारित अब तक की छठी सबसे ज्यादा कमाई करने वाली फ़िल्म बनी।

 मुख्य कलाकार 
 टॉम हॉलैंड — नाथन ड्रेक
 मार्क वाह्लबर्ग — विक्टर "सुली" सुलिवन
 एंटोनियो बैंडेरस — सैंटियागो मोनकाडा के रूप में
 सोफिया अली — क्लो फ्रेज़र
 टाटी गैब्रिएल — जो ब्रैडॉक 
 रूडी पैंको — सैमुअल "सैम" ड्रेक, नाथन का खोया हुआ भाई

सन्दर्भ

बाहरी कड़ियाँ
 
 

श्रेणी:2022 की फ़िल्में
श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:वीडियो गेम पर आधारित फिल्में
आंध्र प्रदेश विधानसभा चुनाव 2019

आंध्र प्रदेश विधानसभा चुनाव 2019  राज्य में पंद्रहवीं विधानसभा के गठन के लिए 11 अप्रैल 2019 को आंध्र प्रदेश में आयोजित किए गए थे। वे 2019 के भारतीय आम चुनाव के साथ आयोजित किए गए थे।
वाई एस आर कांग्रेस पार्टी (वाईएसआरसीपी) ने 175 सीटों में से 151 सीटें जीतकर भारी बहुमत से चुनाव जीता, जबकि मौजूदा तेलुगु देशम पार्टी (टीडीपी) ने 23 सीटें जीतीं। जन सेना पार्टी (जेएसपी) ने एक सीट के साथ विधानसभा में प्रवेश किया, जबकि भारतीय राष्ट्रीय कांग्रेस (आईएनसी) और भारतीय जनता पार्टी (भाजपा) कोई भी सीट जीतने में असफल रही।

वाई.एस. जगन मोहन रेड्डी को सर्वसम्मति से वाई एस आर कांग्रेस पार्टी के विधानसभा नेता के रूप में वोट दिया गया। आंध्र प्रदेश और तेलंगाना के राज्यपाल ई.एस.एल. नरसिम्हन ने उन्हें सरकार बनाने के लिए आमंत्रित किया। आंध्र प्रदेश और तेलंगाना में राज्य के विभाजन के बाद आंध्र प्रदेश में यह दूसरी विधानसभा थी।

पिछली विधानसभा
2014 के आंध्र प्रदेश विधानसभा चुनाव के प्रमुख एन चंद्रबाबू नायडू के नेतृत्व वाली टीडीपी जेएसपी और भाजपा के साथ गठबंधन करके सबसे बड़ी पार्टी बनकर उभरी। बहुमत हासिल करने के लिए 88 सीटों की आवश्यकता थी जिसकी कमी गठबंधन सरकार बना लेने से पूरी हुई। आंध्र प्रदेश और तेलंगाना के तत्कालीन राज्यपाल ई.एस.एल. नरसिम्हन द्वारा श्री नायडू को आंध्र प्रदेश के चौदहवें मुख्यमंत्री के रूप में सरकार बनाने के लिए आमंत्रित किया गया था। आंध्र प्रदेश और तेलंगाना में राज्य के विभाजन के बाद यह आंध्र प्रदेश की पहली विधानसभा थी।

इन्हें भी देखें
 आन्ध्र प्रदेश विधान सभा

 आन्ध्र प्रदेश के मुख्यमंत्रियों की सूची
संदर्भ

श्रेणी:आन्ध्र प्रदेश
श्रेणी:आन्ध्र प्रदेश की राजनीति
श्रेणी:विधानसभा चुनाव
पांच बावरी

पांच बावरी पांच भाई है जिन्हें पांच पीर नाम से भी जाना जाता है। यह सनातन धर्म में लोक देवता हैं । दिल्ली , हरियाणा, यूपी, राजस्थान एवं पंजाब के कई हिस्सों में इन्हें पूजा जाता है । लोक कथाओं एवं लोक गीतों की मानें तो इनका इतिहास ८०० से भी अधिक वर्ष पूराना हैं। यह राजस्थान के राजपूताना बावरी समाज से संबंध रखते थे। यह पांच भाई हैं जिनमें सबसे बड़े भाई हरि सिंह बावरी , सबल सिंह बावरी,केसरमल बावरी,जीतमल बावरी और नथमल बावरी हैं। इनके अलावा इनकी एक बहन शेढो हैं और नथिया व श्याम कौर इनकी धर्म बहन हैं। इसके अलावा माना जाता है पांच बावरी के अतिरिक्त और भी बावरीयों को पूजा जाता है जैसे इन्हीं के भाई जाफरमल और टोडरमल हैं। एवं सिंह राज बावरी, राज सिंह बावरी, गंगा राम बावरी भी हैं जिनकी आज भारत में आस्था है। पांच बावरी गोगाजी जाहरपीर के जोड़े में चलते हैं ‌।

 इतिहास 
पांच बावरी का जन्म राजस्थान के राजपूत बावरी समाज के राजा हेमराज के घर हुआ था। इनका जन्म खरखडी गांव में योगी इस्माइल के वरदान से हुआ था। माना जाता है कि हेमराज बावरी और कपूरी के कोई संतान ना होने के कारण उन्होंने इस्माइल जोगी की सेवा कर उनसे दो पूत्रों का वरदान प्राप्त किया किन्तु इस्माइल जोगी की यह शर्त थी कि दोनों में से एक बड़ बेटे को उन्हें उनके धूणे में सौंपना होगा। कुछ समय बाद उन्हें जब पुत्र हुए जिनमें बड़े का नाम हरिसिंह बावरी और छोटे का नाम शेर सिंह बावरी रखा गया परंतु विवशता कारण उन्होंने बड़े भाई के अतिरिक्त छोटे बेटे को धूणे में चढ़ा दिया। किंतु कपूरी का विलाप देख कर इस्माइल जोगी ने शेर सिंह को धूणे में से बाहर निकाला और कहा कि धूणे में जाने के कारण इसका रंग काला हो गया है परंतु इसके पास धूणे की  ्् अपार शक्ति आ गई है। और उसका नाम सबल सिंह बावरी पड़ा । इस्माइल जोगी ने कपूरी को तीन पूत्र और एक पूत्री का वरदान और दिया जिससे केसरमल बावरी जीतमल बावरी और नथमल बावरी के साथ बहन शेढो का जन्म हुआ।
इटली का दूतावास, नई दिल्ली

इटली का नई दिल्ली में दूतावास, भारत के लिए एक राजनयिक मिशन है। वर्तमान राजदूत विनसेज़ों दे लुका हैं।

दूतावास 19 मार्च 1991 में खोला गया था।

राजधानी के अलावा, इटली के कोलकाता मुंबई और बंगलौर मे भी महावाणिज्य दूतावास हैं।

संदर्भ

 बाहरी कड़ियाँ 
 
 इटलियाई महावाणिज्य दूतावास, मुंबई
 इटलियाई महावाणिज्य दूतावास, कोलकाता

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:इटली के राजनयिक मिशन
तमिलनाडु विधानसभा चुनाव 2021

thumb|भारत के मुख्य चुनाव आयुक्त के साथ प्रेस कॉन्फ़्रेंस

तमिलनाडु विधानसभा चुनाव 2021 भारतीय राज्य तमिलनाडु के 234 निर्वाचन क्षेत्रों से प्रतिनिधियों का चुनाव करने के लिए 6 अप्रैल 2021 को आयोजित किया गया था। वह चुनाव द्रविड़ मुनेत्र कड़गम (डीएमके) ने जीता, जिससे अखिल भारतीय अन्ना द्रविड़ मुनेत्र कड़गम (एआईएडीएमके) का एक दशक पुराना शासन समाप्त हो गया। डीएमके के नेता एम. के. स्टालिन तमिलनाडु के आठवें मुख्यमंत्री और 1956 के पुनर्गठन के बाद से 12वें मुख्यमंत्री बने। उन्होंने अन्नाद्रमुक के एडप्पादी के पलानीस्वामी का स्थान लिया। राज्य के आधुनिक इतिहास में दो सबसे प्रमुख मुख्यमंत्रियों, एआईएडीएमके की महासचिव जे. जयललिता और डीएमके के अध्यक्ष एम. करुणानिधि, जिनकी 2016 और 2018 में मृत्यु हो गई, के निधन के बाद यह तमिलनाडु का पहला विधानसभा चुनाव था। 2016 का चुनाव एएआईडीएमके की जीत के साथ जयललिता मुख्यमंत्री बनीं और लगभग छह महीने तक मुख्यमंत्री रहीं। भारत के मुख्य चुनाव आयुक्त, सुनील अरोड़ा ने असम, केरल, पश्चिम बंगाल और पुडुचेरी के साथ तमिलनाडु के विधान सभा चुनाव के कार्यक्रम की घोषणा करने के लिए 26 फरवरी, 2021 को नई दिल्ली में एक प्रेस कॉन्फ्रेंस आयोजित की।
पृष्ठभूमि
सोलहवाँ विधानसभा चुनाव आधुनिक तमिलनाडु के दो सबसे प्रमुख मुख्यमंत्रियों, एम. करुणानिधि और जे. जयललिता की मृत्यु के बाद निकाय का पहला चुनाव है।

1987 में एआईएडीएमके के संस्थापक एम जी रामचंद्रन (जो 1977 से सत्ता में थे) की मृत्यु के बाद से, डीएमके के एम. करुणानिधि (जो 1969 में डीएमके संस्थापक सी.एन. अन्नादुरई की मृत्यु के बाद प्रमुखता में आए) और एआईएडीएमके की जे जयललिता ने राज्य की राजनीति पर भारी प्रभुत्व जमाया। द्रमुक ने 1989, 1996 और 2006 के चुनाव जीते जबकि अन्नाद्रमुक ने 1991, 2001 और 2011 के चुनाव जीते। 2016 में, एआईएडीएमके ने 136 सीटों के साथ अपना बहुमत बरकरार रखा, जबकि डीएमके ने अपनी 98 सीटें बढ़ा लीं। एमजीआर के बाद जयललिता दोबारा सत्ता में आने वाली तमिलनाडु की दूसरी मुख्यमंत्री बनीं।
29 दिसंबर 2016 को आयोजित पार्टी की सामान्य परिषद् की बैठक में, जयललिता की मृत्यु के बाद पहली बैठक में शशिकला को पार्टी के महासचिव के रूप में नियुक्त किया गया था।

इन्हें भी देखें
 तमिलनाडु विधान सभा

 तमिल नाडु विधान सभा चुनाव, 2016

संदर्भ

श्रेणी:विधानसभा चुनाव
श्रेणी:चुनाव
श्रेणी:तमिल नाडु की राजनीति
रयान गोसलिंग

रयान थॉमस गोसलिंग (; जन्म: 12 नवंबर 1980) कनाडाई अभिनेता हैं। स्वतंत्र फिल्म और बड़े स्टूडियो की फीचर फ़िल्में, दोनों में ही उन्होंने प्रमुखता से काम किया है। उन्हें एक गोल्डन ग्लोब पुरस्कार मिल चुका है। जबकि उन्हें दो बार अकादमी पुरस्कार और एक बार ब्रिटिश अकादमी फ़िल्म पुरस्कार के लिए नामांकित किया गया है।

वह कनाडा में जन्में और पले-बढ़े हैं। वह 13 साल की उम्र में डिज़्नी चैनल के द मिकी माउस क्लब (1993-1995) में एक बाल कलाकार के रूप में उभरे। वह फिर आर यू अफ्रेड ऑफ द डार्क (1995) और गूसबम्प्स (1996) सहित अन्य पारिवारिक कार्यक्रमों में दिखाई दिए। उनकी पहली फ़िल्मी भूमिका द बिलीवर (2001) में नाज़ी कट्टरपंथी के रूप में थी। 2004 की रूमानी नाट्य फ़िल्म, द नोटबुक में अभिनय से उन्हें ख्याति प्राप्त हुई। इसके बाद रयान ने समीक्षकों द्वारा प्रशंसित कई स्वतंत्र फिल्मों में अभिनय किया। जिनमें हाफ नेल्सन (2006) शामिल है, जिसके लिए उन्हें अकादमी पुरस्कार में सर्वश्रेष्ठ अभिनेता के लिए नामांकित किया गया था। लार्स एंड द रियल गर्ल (2007) और ब्लू वेलेंटाइन (2010) उनकी अन्य सफ़ल स्वतंत्र फ़िल्में हैं। 

उन्होंने 2011 में मुख्यधारा की तीन फिल्मों में अभिनय किया, रोमांटिक कॉमेडी क्रेज़ी, स्टुपिड, लव, राजनीतिक ड्रामा द आइड्स ऑफ मार्च और एक्शन ड्रामा ड्राइव। यह सभी आलोचनात्मक और व्यावसायिक रूप से सफल रहीं। लॉस्ट रिवर (2014) के साथ उन्होंने अपने निर्देशन की शुरुआत की। उन्होंने फिर द बिग शॉर्ट (2015) और संगीतमय रूमानी फ़िल्म ला ला लैंड (2016) में अभिनय किया। ला ला लैंड के लिये उन्हें गोल्डन ग्लोब अवॉर्ड में सर्वश्रेष्ठ अभिनेता का पुरस्कार मिला। साथ ही अकादमी पुरस्कार में सर्वश्रेष्ठ अभिनेता के लिए दूसरा नामांकन प्राप्त हुआ। उन्हें साइंस फिक्शन थ्रिलर ब्लेड रनर 2049 (2017) और जीवनी फ़िल्म फर्स्ट मैन (2018) के साथ और भी प्रशंसा मिली।

सन्दर्भ

बाहरी कड़ियाँ
 
श्रेणी:1980 में जन्मे लोग
श्रेणी:कनाडा के लोग
श्रेणी:जीवित लोग
ताज़ा ख़बर

ताज़ा ख़बर () एक भारतीय फंतासी कॉमेडी थ्रिलर लघु श्रृंखला है। यह लघु श्रृंखला अब्बास दलाल और हुसैन दलाल द्वारा लिखी गई है और इसका निर्देशन हिमांक गौर ने किया है। इसके निर्माता रोहित राज और भुवन बाम हैं। इस श्रृंखला की मुख्य भूमिका में भुवन बाम, महेश मांजरेकर, श्रिया पिलगांवकर, चक्रवर्ती, देवेन भोजानी, प्रथमेश परब, नित्या माथुर, शिल्पा शुक्ला और मिथिलेश चतुर्वेदी हैं। इस वेब श्रृंखला के द्वारा यूट्यूबर भुवन बाम ने अपना ओटीटी पदार्पण किया है।

आधार
ताज़ा ख़बर वसंत "वस्या" गावड़े की कहानी है जो एक सफाई कार्यकर्ता अर्थात सुलभ शौचालय में प्रभारी है। वस्या की जिंदगी में ख‍िटपिट है। वह अपनी मां से बहुत प्‍यार करता और उसका पिता शराब के नशे में रहता है। लेकिन इन सब के बीच एक दिन अचानक वस्‍या की जिंदगी बदल जाती है। उसे एक जादुई वरदान मिलता है जो भविष्य की भविष्यवाणी कर सकता है। अब वस्‍या इस जादुई वरदान के बूते अपने खास लोगों के साथ मिलकर जिंदगी बदलना चाहता है लेकिन यह वरदान उसके और उसके आस-पास के सभी लोगों के जीवन में संकट पैदा करता है।

कलाकार
 भुवन बाम वसंत "वस्या" गावड़े के रूप में
 श्रिया पिलगांवकर मधुबाला "मधु" के रूप में
 चक्रवर्ती शेट्टी अन्ना के रूप में
 देवेन भोजानी मेहबूब के रूप में
 प्रथमेश परब राजा चतुर्वेदी उर्फ ​​पीटर के रूप में
 शाज़िया के रूप में नित्या माथुर
 शिल्पा शुक्ला आपा के रूप में
 मिथिलेश चतुर्वेदी बिलमोरिया के रूप में
 महेश मांजरेकर किस्मत भाई के रूप में
 आतिशा नाइक वसंत की माँ के रूप में
 विजय निकम वसंत के पिता के रूप में

प्रतिग्रह
6 जनवरी 2023 को ताज़ा ख़बर सीज़न-1 डिज़्नी+ हॉटस्टार पर रिलीज़ हुआ। द टाइम्स ऑफ इंडिया की अर्चिका खुराना ने 5 में से 3 स्टार रेटिंग दी और लिखा, "'ताजा खबर' एक देखने लायक श्रृंखला है, जिस तरह से यह बड़े सपनों वाले एक साधारण व्यक्ति की रोजमर्रा की जिंदगी का वर्णन करती है। यह यह भी दर्शाती है कि पैसा आने पर लोगों का नजरिया और व्यवहार कैसे बदल जाता है।"

सन्दर्भ

बाहरी कड़ियाँ
 

श्रेणी:वेब श्रृंखला
श्रेणी:हिंदी भाषा की वेब श्रृंखला
श्रेणी:भारतीय हास्य टेलीविजन कार्यक्रम
मैक्स जीवन बीमा

मैक्स जीवन बीमा कंपनी लिमिटेड (पहले मैक्स न्यूयॉर्क लाइफ इंश्योरेंस कंपनी लिमिटेड के नाम से जाना जाता था) एक भारतीय जीवन बीमा कंपनी है, जिसका मुख्यालय नई दिल्ली में कनाट प्लेस पर है। यह भारत में सबसे बड़ी निजी क्षेत्र की गैर-बैंक जीवन बीमा कंपनी है। यह मैक्स फाइनेंशियल सर्विसेज (मैक्स समूह) और एक्सिस बैंक के बीच 80:20 का संयुक्त उद्यम है। कंपनी सार्वजनिक रूप से सूचीबद्ध मैक्स फाइनेंशियल सर्विसेज की सहायक कंपनी है। 2000 में इसकी स्थापना भारत में बीमा क्षेत्र के उदारीकरण के बाद की गई थी। इसका संचालन 2001 में शुरू हुआ था। मैक्स जीवन बीमा मैक्स ग्रुप का एक हिस्सा है।
 इतिहास 
मैक्स जीवन बीमा की शुरुआत मैक्स फाइनेंशियल सर्विसेज और मित्सुई सुमितोमो इंश्योरेंस ग्रुप के बीच एक संयुक्त उद्यम के रूप में हुई थी। कंपनी के भूतपूर्व मालिक के पास 68% का स्वामित्व था जबकि बाद वाले के पास 26% का स्वामित्व था। 
मित्सुई सुमितोमो के साथ संयुक्त उद्यम साझेदारी करने के बाद, 2012 में मैक्स लाइफ ने अपना नाम बदलकर मैक्स न्यूयॉर्क लाइफ कर लिया। फरवरी 2016 में एक्सिस बैंक की मैक्स लाइफ में 6% की हिस्सेदारी थी।

 उत्पाद और सेवाएँ 
मैक्स लाइफ ऑनलाइन और ऑफलाइन दोनों तरह से बीमा बेचता है। इसके वितरण चैनलों में बैंक,व्यक्तिगत एजेंट, दलाल और कॉर्पोरेट एजेंट शामिल हैं। यह लिंक्ड, हिस्सेदार और गैर-हिस्सेदार उत्पाद प्रदान करता है।

सन्दर्भ
2013 में जलालाबाद में भारतीय वाणिज्य दूतावास पर बमबारी

3 अगस्त 2013 को अफगानिस्तान के जलालाबाद में भारतीय वाणिज्य दूतावास पर तीन आत्मघाती हमलावरों ने हमला किया था। अफगान सुरक्षा बलों ने हमलावरों को तब देखा जब वे एक कार में वाणिज्य दूतावास के पास पहुंचे, जिसके बाद हमलावरों में से एक ने अपने विस्फोटकों से विस्फोट कर दिया। विस्फोट में नौ लोगों की मौत हो गई, जिनमें छह बच्चे थे और 24 अन्य घायल हो गए।

संदर्भ

श्रेणी:भारत के राजनयिक मिशन
श्रेणी:भारत के राजनयिक मिशनों पर हमले
टीवीएफ पिचर्स

टीवीएफ पिचर्स () एक भारतीय हिंदी भाषा की वेब श्रृंखला है जो द वायरल फीवर (टीवीएफ) द्वारा बनाई गई है। इसके निर्माता और विकासक अरुणाभ कुमार हैं। इस वेब श्रृंखला की मुख्य भूमिका में नवीन कस्तूरिया, अरुणाभ कुमार, जितेंद्र कुमार, अभय महाजन, मानवी गगरू, रोंजिनी चक्रवर्ती, रिद्धि डोगरा और सिकन्दर खेर हैं।

टीवीएफ पिचर्स के पहले सीज़न को बहुत प्रशंसा मिली। यह सीज़न बिस्वपति सरकार द्वारा लिखा गया था और अमित गोलानी द्वारा निर्देशित किया गया था। कहानी चार दोस्तों नवीन, जीतू, योगी और मंडल की है जो अपनी खुद की स्टार्टअप कंपनी विकसित करने के लिए अपनी नौकरी छोड़ देते हैं। सीज़न 10 जून 2015 को टीवीएफ के कंटेंट पोर्टल टीवीएफप्ले पर ऑनलाइन प्रीमियर हुआ और इसमें पांच एपिसोड शामिल थे। एक हफ्ते बाद 17 जून को इसका प्रीमियर यूट्यूब पर हुआ। सीज़न का समापन 30 अगस्त 2015 को टीवीएफप्ले पर हुआ। इस शो (Show) को बहुत सराहा गया और इसने वेब श्रृंखला का नया आधार स्थापित किया।

श्रृंखला अपने दूसरे सीज़न के मूल कार्यक्रम निर्माण के लिए ज़ी5 पर चली गई। पिचर्स के दूसरे सीज़न को अरुणाभ कुमार, प्रशांत कुमार, शुभम शर्मा और तल्हा सिद्दीकी ने लिखा है। इसका निर्देशन वैभव बंधू और अरुणाभ कुमार ने किया है। कहानी पहले सीज़न के ख़त्म होने के वर्षों बाद की है और उसी स्टार्टअप की कहानी बताती है जिसकी स्थापना चार दोस्तों ने की थी। इसका प्रीमियर 23 दिसंबर 2022 को हुआ।

सन्दर्भ

बाहरी कड़ियाँ
 
 
पिचर्स सीज़न 2 ज़ी5 पर

श्रेणी:हिंदी भाषा की वेब श्रृंखला
श्रेणी:वेब श्रृंखला
पेप गार्डियोला

पेप गार्डियोला () एक स्पेनिश पेशेवर फुटबॉल प्रबंधक और पूर्व खिलाड़ी हैं। वर्तमान में वह प्रीमियर लीग क्लब मैनचेस्टर सिटी का प्रबंधन कर रहे हैं। गार्डियोला दो बार कॉन्टिनेंटल ट्रेबल (Treble) जीतने वाले एकमात्र प्रबंधक हैं। उनके पास सबसे कम उम्र में यूईएफए चैंपियंस लीग लीग जीतने का और ला लीगा, बुंदेसलीगा तथा प्रीमियर लीग में लगातार सबसे अधिक लीग मैच जीतने का रिकॉर्ड भी है। उन्हें सर्वकालिक महान प्रबंधकों में से एक माना जाता है।

गार्डियोला एक रक्षात्मक मिडफील्डर थे जिन्हें आमतौर पर खेल को गहरा बनाने के लिए जाना जाता था। उन्होंने अपने करियर का अधिकांश समय बार्सिलोना के साथ बिताया। बार्सिलोना में गार्डियोला जोहान क्रूफ़ की ड्रीम टीम का हिस्सा बने जिसने 1992 में क्लब का पहला यूरोपीय कप और 1991 से 1994 तक लगातार चार स्पेनिश लीग खिताब दिलाए। उन्होंने 1997 से 2001 में बार्सिलोना छोड़ने तक टीम की कप्तानी की। उन्होंने स्पेन की राष्ट्रीय टीम के लिए 47 मैच खेले और 1994 फीफा विश्व कप के साथ-साथ यूईएफए यूरो 2000 में स्पेन का प्रतिनिधित्व किया।

एक खिलाड़ी के रूप में संन्यास लेने के बाद गार्डियोला ने कुछ समय के लिए बार्सिलोना बी का प्रबंधन किया, जिसके साथ उन्होंने टेरसेरा डिविज़न का खिताब जीता। उन्होंने 2008 में बार्सिलोना टीम के प्रबंधक का कार्यभार संभाला। अपने पहले ही सत्र में उन्होंने बार्सिलोना को ला लीगा, कोपा डेल रे और यूईएफए चैंपियंस लीग का महाद्वीपीय ट्रेबल (Treble) खिताब दिलवाया। वह यूईएफए चैंपियंस लीग जीतने वाले सबसे कम उम्र के मैनेजर बन गए। 2010-11 सत्र में क्लब को एक और ला लीगा और चैंपियंस लीग दिलाने के बाद उन्हें 2011 में फीफा वर्ल्ड कोच ऑफ द ईयर के लिए नामित किया गया।

सन्दर्भ

बाहरी कड़ियाँ

 

श्रेणी:1971 में जन्मे लोग
श्रेणी:जीवित लोग
श्रेणी:फुटबॉल खिलाड़ी
मोहम्मद सलाह

मोहम्मद सलाह () मिस्र के एक पेशेवर फुटबॉलर हैं जो प्रीमियर लीग क्लब लिवरपूल और मिस्र की राष्ट्रीय टीम के लिए फ़ॉरवर्ड के रूप में खेलते हैं। मिस्र की राष्ट्रीय फुटबॉल टीम के कप्तान को अपनी पीढ़ी के सर्वश्रेष्ठ खिलाड़ियों में से एक और सर्वकालिक महानतम अफ्रीकी खिलाड़ियों में से एक माना जाता है। वह अपनी ड्रिब्लिंग (Dribbling) और गति के लिए जाने जाते हैं।

सलाह ने वरिष्ठ स्तर पर अपने करियर की शुरुआत 2010 में अल मोकाव्लून के लिए खेलते हुए की। 2012 में वो बासेल में शामिल हो गए जहां उन्होंने दो स्विस सुपर लीग खिताब जीते। 2014 में, सलाह £1.1 करोड़ की कथित फीस पर चेल्सी में शामिल हुए। चेल्सी में कम मैचों में शामिल किए जाने के कारण सलाह ने 2016 में €1.5 करोड़ में रोमा के साथ करार किया।

2017 में सलाह ने £3.7 करोड़ के तत्कालीन क्लब रिकॉर्ड पर लिवरपूल के लिए हस्ताक्षर किए। अपने पहले सत्र में उन्होंने 38 मैचों में सबसे अधिक प्रीमियर लीग गोल (32) करने का रिकॉर्ड बनाया और लिवरपूल को 2018 यूईएफए चैंपियंस लीग फाइनल में पहुंचने में मदद की।

अंतर्राष्ट्रीय स्तर पर 2011 में पदार्पण करने से पहले सलाह ने युवा स्तर पर मिस्र का प्रतिनिधित्व किया था। 2012 के ग्रीष्मकालीन ओलंपिक में उनके प्रदर्शन के बाद उन्हें सीएएफ मोस्ट प्रॉमिसिंग अफ्रीकन टैलेंट ऑफ द ईयर पुरस्कार के लिए नामित किया गया।

सन्दर्भ

बाहरी कड़ियाँ

 मोहम्मद सलाह सांख्यिकी 2024
 प्रोफाइल लिवरपूल एफ़.सी. की वेबसाइट पर
 मोहम्मद सलाह प्रीमियर लीग प्रोफाइल

श्रेणी:1992 में जन्मे लोग
श्रेणी:जीवित लोग
श्रेणी:फुटबॉल खिलाड़ी
हिंदू विवाह

thumb|तमिल हिंदू विवाह समारोह का संचालन पुजारियों द्वारा किया जाता है।

हिंदू विवाह जिसे (मराठी: लग्न (लग्न), कल्याणम ; कन्नड ಮದುವೆ (मडुवे) ; तमिल : திருமணம் ; तेलुगु : కళ్యాణం या पेली ) से आशय हिंदुओं के लिए पारम्परिक विवाह समारोह से है। 'विवाह' शब्द का शाब्दिक अर्थ है - विशेष रूप से वहन करना। भारत में विवाह की जोड़ी को भगवान द्वारा बनाया गया माना जाता है और इसे "स्वयं अग्नि द्वारा देखी गई पवित्र एकता" माना जाता है। http://www.hindubooks.org/sudheer_birodkar/hindu_history/practices3.html   विवाह को एक संस्कार माना गया है।

विवाह समारोह अत्यंत रंगबिरंगा होता है और उत्सव कई दिनों तक चल सकता है। वर (दूल्हे) और वधू (दुल्हन) के गृह-प्रवेश द्वार, दरवाजे, दीवार, फर्श, छत - को कभी-कभी रंगों, फूलों और अन्य सजावट से सजाया जाता है। 

विवाह संस्था
वेद के अनुसार, विवाह एक पुरुष और स्त्री के बीच एक मिलन है जिसमें धर्म (कर्तव्य), अर्थ (धन और अन्य संपत्ति अर्जित करना), काम (भौतिक और अन्य) और मोक्ष (शाश्वत मुक्ति) को साथ लेकर आगे बढ़ाने की प्रतिबद्धता होती है।

मुख्य अनुष्ठान
भिन्नता पारिवारिक परंपराओं, स्थानीय परंपराओं, परिवारों के संसाधनों और अन्य कारकों को दर्शाती है। तीन प्रमुख अनुष्ठान इस प्रकार प्रमुख हैं।

thumb|कन्यादान - एक प्रमुख अनुष्ठान जहां पिता अपनी बेटी का हाथ दूल्हे को उपहारस्वरूप देता है। इस चित्र में पिता का हाथ बायीं ओर है, वर-वधू दाहिनी ओर हैं।

 कन्यादान - पिता द्वारा अपनी बेटी को दान देना। 

 पाणिग्रहण - अग्नि की उपस्थिति में एक अनुष्ठान, जहां दूल्हा अपने मिलन के संकेत के रूप में दुल्हन का हाथ लेता है।

 सप्तपदी - महत्वपूर्ण अनुष्ठान।

कन्यादान
कन्यादान (अर्थ : 'कन्या देना') समारोह दुल्हन के पिता द्वारा किया जाता है। यदि पिता की मृत्यु हो गई है, तो दुल्हन की पसंद का कोई अभिभावक अनुष्ठान करता है। पिता बेटी को लाता है, फिर दुल्हन का हाथ लेकर दूल्हे के हाथ में रखता है। यह दुल्हन को विदा करने की रस्म की शुरुआत का प्रतीक है। Prinja, N. (2009 August 24). Hinduism & Weddings. London, UK: BBC News.

पाणिग्रहण
हिंदू विवाह के दौरान कन्यादान के बाद पाणिग्रहण की रस्म आती है। 'पाणिग्रहण' का अर्थ है - 'हाथ ग्रहण करना' । यह कभी-कभी विवाह-होम संस्कार से पहले होता है, जिसमें दूल्हे द्वारा एक नए घर की शुरुआत को चिह्नित करने के लिए एक प्रतीकात्मक आग जलाई जाती है।Williams, M.M. (1893). Indian wisdom; or, Examples of the religious, philosophical, and ethical doctrines of the Hindus. London: Luzac & Co.

सप्तपदी - संक्षिप्त रूप
'सप्तपदी' (अर्थ : सात कदम) कभी-कभी इसे "सात फेरे" भी कहा जाता है।भारत सरकार के रजिस्ट्रार जनरल का कार्यालय। (1962) हिन्दू विवाह अनुष्ठानों पर, वी. 20, पं. 6, संख्या 2. नई दिल्ली, भारत: प्रकाशन प्रबंधक, भारत सरकार।)

सन्दर्भ
पोंटिएक फायरबर्ड

अंगूठाकार|1977 Firebird
पोंटियाक फायरबर्ड पोंटियाक (जनरल मोटर्स) द्वारा बेची जाने वाली एक प्रदर्शन कार है।. भारत में नहीं बेचा जाता.
पश्चिमी मधु मक्खी

पश्चिमी मधु मक्खी "मधुमक्खी" शब्द लैटिन भाषा के मेलिफेरा से लिया गया है। जिसका अर्थ "शहद धारण करने वाली" या "शहद ले जाने" वाली है। दुनियाँ भर में पश्चिमी मधु मक्खियों की 7-12 प्रजातियाँ पायी जाती है।
बंटवारा और आदत
पश्चिमी मधु मक्खी अंटार्कटिका को छोड़कर हर महाद्वीप पर पाई जा है। माना जाता है कि इस प्रजाति की उत्पत्ति अफ्रीका  या एशियामें हुई थी, और यह स्वाभाविक रूप से अफ्रीका, मध्य पूर्व और यूरोप में फैल गई। इसके अलावा ये दक्षिण अमेरिका, ऑस्ट्रेलिया, न्यूजीलैंड और पूर्वी एशिया में पायी जाती है।
जीवन चक्र
thumb|right|alt=Swarm of honey bees on a wooden fence rail|मधुमक्खी का झुण्ड. इस अवस्था में मधुमक्खियाँ आक्रामक नहीं होती हैं, क्योंकि उनके पास सुरक्षा के लिए कोई छत्ता नहीं होता है।
पश्चिमी मधु मक्खियों के जीवन चक्र को चार चरणों में विभाजित किया गया है : अंडा, लार्वा, प्यूपा और वयस्क चरण। 
अंडा—रानी मधुमक्खी अपने बस्ती की एकमात्र मधुमक्खी है जो एक दिन में लगभग 2,000 से 3,000 अंडे देने में सक्षम है। अंडा सीधा खड़ा होता है और तीसरे दिन किनारे पर गिर जाता है। रानी मधुमक्खी निषेचित अंडा और अनिषेचित अंडा दोनों देती है। निषेचित अंडा मादा मधुमक्खी या रानी मधुमक्खी में विकसित होता है। अनिषेचित अंडे फूटते हैं और नर मधुमक्खियाँ पैदा होती हैं।

लार्वा—एक श्रमिक और रानी मधुमक्खी के बीच का अंतर अंडे के लार्वा में बदलने के तीन दिन बाद और छत्ते में अंडा देने के छह दिन बाद किया जाता है। सभी लार्वा, यानी मादा मधुमक्खियों, श्रमिकों और ड्रोन मधुमक्खियों को उनके शुरुआती तीन दिनों के दौरान लार्वा के रूप में खिलाई जाती है। इस पूरे चरण में लार्वा कई बार त्वचा छोड़ता है। जो अंततः रानी मधुमक्खी बन जाती है। अंत में, कार्यकर्ता मधुमक्खियाँ लार्वा को प्यूपा में बदलने की सुरक्षा और सुविधा के लिए कोशिका के शीर्ष को मोम से ढक देती हैं।

प्यूपल—यहाँ मधुमक्खीयों के पंख, आंखें, पैर और छोटे शरीर के बाल जैसे हिस्से विकसित होते हैं। जो शारीरिक रूप से एक वयस्क मधुमक्खी के करीब दिखाई देते हैं।

वयस्क—एक बार जब प्यूपा परिपक्व हो जाता है, तो नई वयस्क मधुमक्खी बंद कोशिका से बाहर निकल जाती है। रानी मधुमक्खी को अंडे देने की अवस्था से वयस्क बनने में 16 दिन लगते हैं। श्रमिक मधुमक्खी को पूर्ण विकास में 18 से 22 दिन लगते हैं, और ड्रोन मधुमक्खी को वयस्क मधुमक्खी में विकसित होने में 24 दिन लगते हैं।
संदर्भ

श्रेणी:पश्चिमी मधुमक्खी
श्रेणी:मधुमक्खी
रोजगार के लिए आवेदन

रोज़गार के लिए आवेदन एक मानक व्यावसायिक दस्तावेज़ है जो नियोक्ताओं द्वारा प्रासंगिक समझे जाने वाले प्रश्नों के साथ तैयार किया जाता है। इसका उपयोग कंपनी के भीतर किसी विशिष्ट भूमिका को भरने के लिए सर्वश्रेष्ठ उम्मीदवार का निर्धारण करने के लिए किया जाता है। अधिकांश कंपनियाँ अनुरोध पर किसी को भी ऐसे फ़ॉर्म प्रदान करती हैं। आवेदक की ज़िम्मेदारी बन होती है कि वह फॉर्म को पूरा करे और विचार के लिए नियोक्ता को वापस कर दे।

thumb|upright=1.2|1 जनवरी 1913 का एक नौकरी आवेदन पत्र
thumb|upright=1.2|अस्वीकृति पत्र दिनांक 16 जनवरी 1913
परिभाषा
नियोक्ता के दृष्टिकोण से, एप्लिकेशन कई उद्देश्यों को पूरा करता है। ये नौकरी की प्रकृति और नियुक्ति के लिए जिम्मेदार व्यक्ति की प्राथमिकताओं के आधार पर भिन्न-भिन्न होते हैं। "प्रत्येक संगठन के पास एक आवेदन पत्र होना चाहिए जो उसके अपने वातावरण को दर्शाता हो ।" नियोक्ताओं को आवेदकों से उन विशेषताओं के बारे में पूछने से प्रतिबंधित किया जा सकता है जो नौकरी के लिए प्रासंगिक नहीं हैं, जैसे कि उनका राजनीतिक दृष्टिकोण या यौन अभिविन्यास। डायने आर्थर, नए कर्मचारियों की भर्ती, साक्षात्कार, चयन और मार्गदर्शन'' (1998), p. 111.डोनाल्ड एच. वीस, निष्पक्ष, चौकोर और कानूनी: आपको और आपकी कंपनी को अदालत से बाहर रखने के लिए सुरक्षित नियुक्ति, प्रबंधन और बर्खास्तगी प्रथाएं'' (2004), p. 45.
संचार कौशल की आवश्यकता वाली सफ़ेदपोश नौकरियों के लिए, नियोक्ता को आम तौर पर आवेदकों को फॉर्म के साथ कवर लेटर और एक रेज़्यूमे लगाना पड़ता है। सैंड्रा बंटिंग, द इंटरव्यूअर्स हैंडबुक: कार्यस्थल के लिए सफल साक्षात्कार तकनीकें'' (2005), p. 82. 
जो नियोक्ता एक कवर लेटर और बायोडाटा स्वीकार करते हैं, उन्हें भी अक्सर आवेदक का एक आवेदन पत्र पूरा करने की आवश्यकता होती है, क्योंकि अन्य दस्तावेज़ नियोक्ता के लिए महत्व के विशिष्ट विवरणों का उल्लेख करने की उपेक्षा कर सकते हैं। डायने आर्थर, नए कर्मचारियों की भर्ती, साक्षात्कार, चयन और मार्गदर्शन'' (1998), p. 168.जो कैनेडी, द स्मॉल बिज़नेस ओनर्स मैनुअल'' (2005), p. 122. 
व्यक्तिगत साक्षात्कार के बाद आवेदन पत्र दूसरा सबसे आम नियुक्ति साधन है। 

सन्दर्भ
साल्वाटोर गारौ

विन्सण्ट विलम वान गॉग़ (, 1953) एक इतालवी चित्रकार और कलाकार हैं. उनके कार्य अक्सर पर्यावरण संरक्षण और सामाजिक नैतिकता जैसे विषयों से संबंधित होते हैं।.

श्रेणी:इतालवी चित्रकार
श्रेणी:कॉमन्स पर निर्वाचित चित्र युक्त लेख
बटांग क़ियापो

बटांग क़ियापो (तागालोग: Batang Quiapo) एक फिलीपीन टेलीविजन श्रृंखला है। इसका प्रसारण कपामिल्या चैनल पर 13 फरवरी, 2023 से शुरू हुआ।

 कलाकार 
 कोको मार्टिन - हेसस नाज़ारेनो "तांगगोल" ए. दिमागुइबा / हेसस नाज़ारेनो "तांगगोल" ए. मोंटेनेग्रो
 लोवी पो - मोनिका/मोनिक "मोकांग" दिमाकुलांगन
 चारो सैंटोस - मटिल्डे "टिंडेंग" असुनसियन
 चेरी पाई पिकाचे - मारिया टेरेसा "मैराइट्स" असुनसियन-दिमागुइबा
 क्रिस्टोफर डी लियोन - रेमन मोंटेनेग्रो
 लिटो लैपिड - सुप्रीमो "प्राइमो" सी. मदीना
 जॉन एस्ट्राडा - रिगोर डिमागुइबा
 लोर्ना टॉलेन्टिनो - अमांडा सालॉन्गा
 टॉमी अबुएल - डॉन जूलियो मोंटेनेग्रो
 इरमा एडलवान - ओल्गा मोंटेनेग्रो/बेंग
 आरके बगात्सिंग - ग्रेग मोंटेनेग्रो
 जूलियो डियाज़ - ऑगस्टस वी. पाचेको

 सन्दर्भ 

 बाहरी कड़ियाँ 
 
 

श्रेणी:फिलीपीन टेलीविजन धारावाहिक
ऐश्वर्या मेनन

ऐश्वर्या मेनन एक भारतीय अभिनेत्री हैं जो मुख्य रूप से तमिल और तेलुगु फिल्मों में काम करती हैं। उन्होंने तमीज़ पदम 2 और स्पाई जैसी फिल्मों में अभिनय किया है।

इन्हें भी देखें
 श्वेता मेनन

सन्दर्भ

बाहरी कड़ियाँ
 
 
 आजतक
 TOI
श्रेणी:भारतीय अभिनेत्री
श्रेणी:1995 में जन्मे लोग
फॉल (2022 फ़िल्म)

फॉल (; अर्थ: गिरना) अंग्रेज़ी भाषा की अमेरिकी फ़िल्म है। इसे स्कॉट मान द्वारा निर्देशित किया गया है। कहानी उन्होंने और जोनाथन फ्रैंक ने लिखी है। ग्रेस कैरोलिन करी, वर्जीनिया गार्डनर, मेसन गुडिंग और जेफरी डीन मॉर्गन इसमें अभिनेता हैं। यह फिल्म दो महिलाओं की कहानी है जो 2,000 फुट (610 मीटर) ऊंचे टेलीविजन प्रसारण टावर पर चढ़ जाती हैं। फिर वह उसके ऊपर ही फंस जाती हैं।

इसे लायंसगेट फिल्म्स द्वारा 12 अगस्त, 2022 को संयुक्त राज्य अमेरिका में सिनेमाघरों में जारी किया गया था। यह बॉक्स ऑफिस पर सफल रही है। 30 लाख डॉलर के बजट के मुकाबले इसने दुनिया भर में 2.1 करोड़ डॉलर की कमाई की। इसे अधिकतर सकारात्मक समीक्षा मिली हैं।

 कहानी सारांश 
दो सच्चे दोस्त बेकी और हंटर, बेकी के पति डैन के साथ पर्वतारोहण कर रहे होते हैं। उसका पैर फिसल जाता है और वह गिरकर मर जाता है। एक साल बाद, बेकी ने पर्वतारोहण करना छोड़ दिया है और शराब की लत में पड़ गई है। उसने खुद को अपने पिता, जेम्स से भी अलग कर लिया है। क्योंकि वह कहते हैं कि डैन उसके लिए सही आदमी नहीं था। डैन की मृत्यु के एक साल बाद, हंटर उसे रेगिस्तान में बंद हो चुके 2,000 फुट (600 मीटर) ऊँचे बी-67 टीवी टॉवर पर चढ़ने के लिए कहती है। जहाँ वह अपने मन की शांति के लिये डैन की राख को ऊपर से बिखेर सकती है। बेकी शुरू में मना कर देती है। फिर उसका मन बदल जाता है।

अगले दिन, हंटर और बेकी टावर के शीर्ष पर क्षतिग्रस्त सीढ़ी से सफलतापूर्वक चढ़ जाते हैं। फिर वहां से बेकी राख बिखेर देती है। हालाँकि, जैसे ही वे नीचे उतरना शुरू करते हैं, सीढ़ी टूट जाती है। इससे वे जमीन से लगभग 2,000 फीट ऊपर फंस जाते हैं। इसके अलावा, उनका पानी और एक छोटा ड्रोन वाला बैग उनकी रस्सी की पहुंच से परे एक डिश पर गिर जाता है। सुदूर स्थान होने के बावजूद, हंटर को पहले तो भरोसा था कि आपातकालीन सेवाएं को सीढ़ी के दुर्घटनाग्रस्त होने की सूचना मिल जाएगी। लेकिन मदद नहीं आती है। वे अपने सेलफोन का उपयोग करने की कोशिश करते हैं लेकिन वह नहीं लगता है। हंटर अपने फोन को अपने जूतों में पैक करके नीचे फेंक के संदेश भेजने की कोशिश करती है। लेकिन संदेश प्रसारित होने से पहले फोन जमीन से टकराकर नष्ट हो जाता है।

बाद में इस जोड़ी को पास में डेरा डाले हुए दो लोग दिखते हैं। वह उनका ध्यान आकर्षित करने की कोशिश करते हैं, लेकिन कोई फायदा नहीं होता है। वे अंधेरा होने तक प्रतीक्षा करते हैं और पोल पर एक आपातकालीन बॉक्स में मिली फ्लेयर गन से फायर करते हैं। वह दो लोग इसे देख लेते हैं, लेकिन उनकी मदद करने के बजाय, वे हंटर का वाहन चुरा लेते हैं और भाग जाते हैं।

 मुख्य कलाकार  
 ग्रेस कैरोलिन करी — बेकी कॉनर 
 वर्जीनिया गार्डनर — शिलोह हंटर 
 मेसन गुडिंग — डैन कॉनर 
 जेफरी डीन मॉर्गन — जेम्स कोनर 

सन्दर्भ

बाहरी कड़ियाँ
 
 

श्रेणी:अमेरिकी फ़िल्में
होप कुक

Category:Articles with hCards

होप कुक (जन्म 24 जून 1940) "ग्याल्मो" (  ) सिक्किम के 12वें चोग्याल (राजा) पाल्देन थोन्दुप नाम्ग्याल की पटरानी थीं। उनका विवाह मार्च 1963 में हुआ। वो पाल्देन थोन्दुप नामग्याल के वर्ष 1965 में राज्याभिषेक के साथ सिक्किम की महारानी बनी।Cooke, H. (1980) Time Change. Simon & Schuster.

पाल्देन थोंडुप नामग्याल सिक्किम के अन्तिम राजा थे और सिक्किम को बाद में भारत का अधीन एक राज्य घोषित कर दिया गया। वर्ष 1973 तक देश और उनका विवाह दोनों ढह रहे थे; शीघ्र ही सिक्किम का भारत में विलय हो गया। सिक्किम का अधिग्रहण शुरू होने के पांच महीने बाद, कुक अपने दो बच्चों और सौतेली बेटी को न्यूयॉर्क के विद्यालयों में दाखिला दिलाने के लिए संयुक्त राज्य अमेरिका लौट गईं। कुक और उनके पति का वर्ष 1980 में तलाक हो गया; नामग्याल की वर्ष 1982 में कैंसर से मृत्यु हो गई।

कुक ने टाइम चेंज ( साइमन एंड शूस्टर 1981) शीर्षक से एक आत्मकथा लिखी और एक व्याख्याता के रूप में अपना जीवन आरम्भ किया। इसके अतिरिक्त उन्होंने पुस्तक समीक्षक और पत्रिका योगदानकर्ता के रूप में भी काम आरम्भ किया। इसके बाद में एक नगरीय इतिहासकार भी बन गयीं। न्यूयॉर्क नगर की एक छात्रा के रूप में अपने नए जीवन में कुक ने सीइंग न्यूयॉर्क ( टेम्पल यूनिवर्सिटी प्रेस 1995) प्रकाशित की; एक अखबार के स्तंभकार (डेली न्यूज ) के रूप में भी काम किया और येल विश्वविद्यालय, सारा लॉरेंस कॉलेज और न्यूयॉर्क नगर के एक निजी स्कूल बिर्च वाथेन में पढ़ाया।

 प्रकाशन 

 टाइम चेंज: एन अमेरिकन वीमन्स एक्स्ट्रॉडनरी स्टोरी (अनुवाद: समय परिवर्तन: एक अमेरिकी महिलाओं की असाधारण कहानी), न्यूयॉर्क: साइमन एंड शूस्टर (1981)"Review of Time Change", दि न्यूयॉर्क टाइम्स, फ़रवरी 28, 1981.
 टिचिंग द मैजिक ऑफ़ डांस (अनुवाद: नृत्य का जादू सिखाना) ( जैक्स डी'अम्बोइस के साथ), न्यूयॉर्क: साइमन एंड शूस्टर (1983)
 सीइंग न्यूयॉर्क: हिस्ट्री वॉक्स फॉर आर्मचेयर एंड फुटलूज़ ट्रेवलर्स, फिलाडेल्फिया: टेम्पल यूनिवर्सिटी प्रेस (1995)
 कुक ने नामग्याल इंस्टीट्यूट ऑफ तिब्बतोलॉजी द्वारा प्रकाशित बुलेटिन ऑफ तिब्बतोलॉजी के लिए कई लेख लिखे।

 सन्दर्भ 

 ग्रन्थसूची 

 होप कुक की ताजपोशी, सारा लॉरेंस '63' इन लाइफ, 23 अप्रैल, 1965। पृष्ठ। 37
 क्वीन होप का साथ कैसा चल रहा है? जीवन, 20 मई 1966, पृष्ठ 51
 "होप कुक: फ्रॉम अमेरिकन कोएड टू ओरिएंटल क्वीन"। सारासोटा हेराल्ड-ट्रिब्यून (2 अगस्त, 1964)

 बाहरी कड़ियाँ 

 "जहाँ आशा है", टाइम, 29 मार्च, 1963
 जीवन 23 अप्रैल 1965
 "सिक्किम: ए क्वीन रिविज़िटेड", टाइम, 3 जनवरी, 1969
 हवाई विश्वविद्यालय संग्रहालय । सिक्किम - महिलाओं का अनौपचारिक पहनावा । (फ़्लिकर पर 1960 के दशक में होप कुक द्वारा पहनी गई खो पोशाक)।
 

श्रेणी:जीवित लोग
श्रेणी:1940 में जन्मे लोग
जयदेवी

जयदेवी हिमाचल प्रदेश के मंडी जिले में एक छोटा-सा गांव है।  यह राष्ट्रीय राजमार्ग से 13 किमी दूर स्थित है जो चंडीगढ़ और मनाली, एनएच-21 को जोड़ता है। यह करसोग के रास्ते में भी है जो मंडी जिले का एक छोटा लेकिन महत्वपूर्ण शहर है।

thumb|373x373px|कामाक्षा माता जयदेवी
गांव का नाम कामाक्षा मंदिर के नाम पर पड़ा है।  कामाक्षा सुकेत के राजा की कुल देवी भी है। प्राचीन मंदिर अत्यधिक पूजनीय है और हजारों भक्त यहां आते हैं।  यह सुकेत राज्य के पूर्व राजा (शासक) का पारिवारिक देवता भी है, जिसे अप्रैल 1948 में हिमाचल प्रदेश राज्य में मिला दिया गया था। यह गाँव समुद्र तल से लगभग 1200 मीटर की ऊँचाई पर स्थित है और घने देवदार के जंगल से घिरा हुआ है।  जो वास्तव में इसके माहौल को सुंदर और देखने लायक बनाता है।  यहां से कमरुनाग और शिकारी पहाड़ों का दृश्य मनमोहक होता है।  गाँव में एक सरकारी वरिष्ठ माध्यमिक विद्यालय जयदेवी, डाकघर, एक आयुर्वेदिक औषधालय जयदेवी और भारतीय स्टेट बैंक जयदेवी की शाखा है।

गाँव (पंचायत) की जनसंख्या लगभग 5,000 है।  गांव की आबादी मुख्य रूप से कृषि पर निर्भर है और गांव की मुख्य फसल मक्का है।

सन्दर्भ

श्रेणी:मंडी ज़िले के गाँव
द मेन्यू (2022 फ़िल्म)

द मेन्यू  एक अमेरिकी कॉमेडी हॉरर फ़िल्म है।  यह फ़िल्म मार्क मायलॉड द्वारा निर्देशित है। यह सेठ रीस और विल ट्रेसी द्वारा लिखित है, जो ट्रेसी द्वारा बनाई गई एक मूल कहानी पर आधारित है। इस फ़िल्म के निर्माता एडम मैके, बेट्सी कोच और विल फेरेल हैं। फिल्म के सितारों में सबसे प्रमुख हैं राल्फ फिएनेस जिन्होंने एक प्रसिद्ध रसोइया की भूमिका निभाई है। होंग चाऊ उनके सहायक रसोइया हैं। अन्या टेलर-जॉय, निकोलस हाउल्ट, जेनेट मैकटीर, रीड बिर्नी, जूडिथ लाइट, एमी कैरेरो और जॉन लेगुइज़ामो भोजन करने वालों की भूमिका निभा रहे हैं, जो उनके विशेष रेस्तरां में आते हैं।

वैश्विक स्तर पर मेन्यू का प्रदर्शन 10 सितंबर 2022 को टोरंटो अंतर्राष्ट्रीय फिल्म महोत्सव में हुआ था। इसे 18 नवंबर 2022 को संयुक्त राज्य अमेरिका में सर्चलाइट पिक्चर्स द्वारा जारी किया गया था। फिल्म ने दुनिया भर में $79 मिलियन से अधिक की कमाई की। समीक्षकों ने इस फ़िल्म के बारे में सकारात्मक राय व्यक्त की।

निर्माण
विल ट्रेसी ने हनीमून के दौरान बर्गेन, नॉर्वे के बाहर एक द्वीप रेस्तरां, कॉर्नेलियस सोजमैट्रेस्टॉरेंट में भोजन किया। यहाँ के अनुभव से प्रेरित उन्होंने सेठ रीस को एक कहानी लिखने का सुझाव दिया।  उन्होंने रेस्तरां की दुनिया के कई मशहूर लोगों को सलाहकार बनाया। इसमें शेफ डोमिनिक क्रैन शामिल थे, जिन्होंने फ़िल्म के रेस्तरां हॉथोर्न के लिए अपने सैन फ्रांसिस्को रेस्तरां एटेलियर क्रैन के कई व्यंजनों को फिर से बनाया था।

इसी तरह डेविड गेल्ब को दूसरे निदेशक के रूप में शामिल किया था अपनी नेटफ्लिक्स डॉक्यूमेंट्री शेफ्स टेबल के निर्देशक थे।

इन्हें भी देखें
 धमाल (फ़िल्म श्रृंखला)
 सरिलेरु नीकेव्वरु

संदर्भ

श्रेणी:फ़िल्म
श्रेणी:अमेरिकी फ़िल्में
श्रेणी:कॉमेडी फ़िल्म श्रृंखला
ओ मेरे देश की मिट्टी

ओ मेरे देश की मिट्टी एक रवींद्रसंगीत है| यह एक देशात्मबोधक गाना है| इसकी रचनाकाल १९०५ ख्रीष्टाव्द (१३१२ बंगाव्द) में थी| गाने की स्वरलिपिकार इंदिरा देवी चौधुराणी हैं|   
यह गाना बंगभंग रोध आंदोलन के समर्थन में लिखा गया था| ,
 ,

 पाठ 

ओ मेरे देश की मिटटी, आपके ऊपर मैने सर झुकाया
आपमें विश्वमयी का, आपमें धरती माँ का पल्लू बिछाया||

आप घुल गए हो मेरे शरीर के अंदर,
आप मिल गए हो मेरे तन और मन पर,
आपकी वह सांवली रंग की कोमल सूरत दिल से लगाया||

ओ मम्मी, आपके गोद में जनम मेरा, मरण आपके सीने में
आपके ऊपर खेल-कूद मेरा दुःख-सुख में
आपने चावल मुँह में भरके दिया,
आपने ठंडा पानी मुझे है पिलाया,
आप हैं सबकुछ-सहा, सबकुछ-वहा मैया के मैया||

ओ माँ, बहुत आपका खा लिया है, बहुत ले लिया माँ
पर मैं जानता नहीं हूँ कि क्या मैंने आपको दे दिया माँ! 
मेरा जनम गया बेकार कामों पर,
मैंने बिताया दिन घर के कोने पर--
आपने बेकार मुझे शक्ति दिया है शक्तिदाता||

 तथ्यसूत्र 
१. "Song o amar desher mati | Lyric and History"। www.geetabitan.com। संग्रह की  तारीख  २०२०-०७-२८।

२. सेन , कृष्ण (२०१७ )। "1910 and the Evolution of Rabindranath Tagore's Vernacular Nationalism"। तुतेजा, के.एल .; चक्रबर्ती , कौस्तभ । Tagore and Nationalism (अंग्रेज़ी भाषा में)। स्प्रिंगर। पृष्ठ 42। आईएसबीएन 9788132236962।

३. बौंगोभौंगो आन्दोलोन ओ रोबिंद्रोनाथ| arts.bdnews24.com।६ अगस्त २०१२।१ दिसंबर २०२० तारीख में मूल से आर्काइव किया गया।संग्रह की  तारीख ६ मई २०२०।
नए साल का संकल्प

thumb|right|350px|20वीं सदी के शुरुआती नए साल के संकल्प पोस्टकार्ड
नए साल का संकल्प (अंग्रेजी़:New Year's resolution) नए वर्ष के अवसर पर लिए जाने वाले संकल्प की परंपरा है। यह पश्चिम दुनिया में आम तौर पर प्रचलित है  लेकिन यह पूर्वी दुनिया में भी प्रचलित है। इसमें कोई व्यक्ति एक कैलेंडर वर्ष की शुरुआत में अच्छी आदतों को शुरू करने एवं अवांछित   व्यवहार को बदलने का संकल्प लेता है। 
धार्मिक उत्पत्ति
लगभग 2000 ईसा पूर्व, बेबीलोनियाई ने अकितु (वसंत विषुव से शुरू) नामक 12-दिवसीय त्योहार के दौरान नया साल मनाया। यह फसल बोने,अपने राजा को ताज पहनने और उधार लिए गए कृषि उपकरण वापस करने और अपना कर्ज चुकाने का वादा करने के लिए खेती के मौसम की शुरुआत के अवसर पर किया गया था। 

संकल्पों की परंपरा काफी प्राचीन है बेबीलोनियन नव वर्ष को प्राचीन रोमन द्वारा अपनाया गया था। हालाँकि यह अंततः 46 ईसा पूर्व में जूलियन कैलेंडर के साथ बदल गया। जूलियन कैलेंडर ने 1 जनवरी से नए साल का प्रारंभ माना। प्रत्येक वर्ष भगवान जानूस से वादा करके नए साल के संकल्प की शुरूआत की गई। भगवान जानूस के नाम पर हीं जनवरी के महीने का नाम रखा गया है। 

 भागीदारी 
ऐनी हैल्केट की 1671 की डायरी में 2 जनवरी को "रिज़ॉल्यूशन" शीर्षक से एक प्रविष्टि शामिल है। जिसमें मुख्य रूप से बाइबिल छंदों से ली गई कई धार्मिक प्रतिज्ञाएं शामिल थीं, जैसे "मैं अब और अपमान नहीं करूंगी।" 
19वीं सदी की शुरुआत तक, लोगों में संकल्प लेने (और उन्हें पूरा करने में विफल रहने) की प्रवृत्ति आम तौर पर मिलती थी और उस पर व्यंग्य किया जाता था।

इन्हें भी देखें
चंद्र नव वर्ष

सन्दर्भ

बाहरी कड़ियाँ
 नए साल के संकल्प जो आपकी जिंदगी बदल देंगे

श्रेणी:नववर्ष उत्सव
श्रेणी:योजना
श्रेणी:व्यक्तित्व सिद्धांत
मारियो बालोटेली

मारियो बालोटेली () इटली के एक पेशेवर फुटबॉलर हैं जो स्विस सुपर लीग क्लब सियन के लिए स्ट्राइकर के रूप में खेलते हैं।

बालोटेली ने अपने पेशेवर फुटबॉल करियर की शुरुआत 2005 में फुटबॉल क्लब लुमेज़ेन से की थी। 2007 में वह इंटर मिलान में शामिल हो गए। उन्होंने 2010 में मिलान के साथ सीरी ए, कोपा इटालिया और चैंपियंस लीग तीनों ट्राफियां जीतीं। मिलान से निकलकर बालोटेली मैनचेस्टर सिटी से जुड़े तथा क्लब के साथ एफए कप और प्रीमियर लीग खिताब जीते। 2014 में प्रीमियर लीग क्लब लिवरपूल में शामिल होने से पहले वह जनवरी 2013 में इटली वापस लौटें और एसी मिलान से जुड़े। 

बालोटेली ने इटली की राष्ट्रीय टीम के लिए अपना पहला मैच 2010 में आइवरी कोस्ट के खिलाफ खेला। उन्होंने इटली के लिए 30 से अधिक मैच खेले हैं और यूईएफए यूरो 2012, 2013 फीफा कन्फेडरेशन कप तथा 2014 फीफा विश्व कप में अपने देश का प्रतिनिधित्व किया। उन्होंने यूरो 2012 के सेमीफाइनल में जर्मनी के खिलाफ दो गोल करके इटली को फाइनल में पहुंचने में मदद की। बालोटेली ने कन्फेडरेशन कप में इटली के साथ कांस्य पदक जीता।

प्रारंभिक जीवन
बालोटेली का जन्म पलेर्मो, इटली में हुआ था। जब वह दो वर्ष के थे तब उनका परिवार लोम्बार्डी के ब्रेशिया प्रांत में चला गया। 1993 में जब वह तीन वर्ष के थे उनका अपना परिवार उनकी स्वास्थ्य देखभाल आवश्यकताओं के लिए भुगतान करने में असमर्थ था तब उन्हें बालोटेली परिवार के देखभाल में रखा गया।

सन्दर्भ

बाहरी कड़ियाँ

 

श्रेणी:1990 में जन्मे लोग
श्रेणी:जीवित लोग
श्रेणी:फुटबॉल खिलाड़ी
टाइटैनिक का मलबा

टाइटैनिक का मलबा न्यूफ़ाउंडलैंड के तट से लगभग 370 समुद्री मील (690 किलोमीटर) दूर दक्षिण-दक्षिणपूर्व में लगभग 12,500 फीट (3,800 मीटर) की गहराई पर स्थित है। यह दो मुख्य टुकड़ों में स्थित है। उन दोनों टुकड़ों में लगभग 2,000 फीट (600 मीटर) की दूरी है। समुद्र तल से टकराने के कारण हुई क्षति बावजूद जहाज का सामने का हिस्सा अभी भी पहचाना जा सकता है। इसके विपरीत, पीछे का हिस्सा पूरी तरह से बर्बाद हो गया है। 

1912 में अपनी पहली यात्रा के दौरान एक हिमखंड से टकराने के कारण टाइटैनिक डूब गया था। मलबे के चारों ओर कूड़े के ढेर में जहाज़ के साथ डूबने के कारण सैकड़ों-हज़ारों चीज़ें बिखरी हुई हैं। यात्रियों और चालक दल के शव भी इसी कूड़े में हुए  होंगे लेकिन तब से उनका समुद्री जीवों द्वारा उपभोग कर लिया गया है। इसके डूबने के बाद मलबे को खोजने की आशा में कई अभियान चलाये गए थे। समुद्र तल का मानचित्रण करने के लिए सोनार का उपयोग भी किया गया था। लेकिन यह सब असफल प्रयास रहे। 1985 में, जीन-लुई मिशेल और रॉबर्ट बैलार्ड के नेतृत्व में एक संयुक्त फ्रांसीसी-अमेरिकी अभियान द्वारा अंततः मलबे का पता लगा लिया गया। 

यह मलबा गहन रुचि का केंद्र रहा है और कई पर्यटक और वैज्ञानिक अभियानों ने इसका दौरा किया है। जून 2023 में, टाइटन नामक पनडुब्बी से इसके पास गए पांच यात्री विनाशकारी विस्फोट के बाद मारे गए थे। टाइटैनिक के मलबे को ऊपर उठाने के लिए कई योजनाएं प्रस्तावित की गई हैं। हालाँकि, मलबा इतना कमजोर है कि इसे उठाया नहीं जा सकता और यह यूनेस्को सम्मेलन द्वारा संरक्षित है। साथ ही यह मलबा समुद्र में तेज़ी से गल रहा है। इसमें प्रतिदिन 180 किलो मलबा समुद्री बैक्टेरिया खा रहे हैं। ऐसे ही होते रहने पर यह मलबा 20-30 साल में समुद्र में पूरा घुल जायेगा।

सन्दर्भ

श्रेणी:टाइटैनिक
श्रेणी:यूनाइटेड किंगडम में आपदाएँ
श्रेणी:कनाडा में आपदाएँ
श्रेणी:संयुक्त राज्य अमेरिका में आपदाएँ
भारत में आपातकाल की स्थिति

आपातकाल सम्पूर्ण देश या फिर किसी भी राज्य की वह असंतुलित स्थिति है जिसमें संवैधानिक और प्रशासनिक संतुलन छिन्न भिन्न हो जाते हैं। भारत के संविधान में राष्ट्रपति की कुछ शक्तियों के बारे में लिखा गया है—कि राष्ट्रपति कब किस तरह की शक्ति का प्रयोग कर सकता है उन्हीं शक्तियों में से एक शक्ति आपातकाल की है। जब सम्पूर्ण देश या किसी राज्य पर अकाल, बाहरी देशों के आक्रमण या आंतरिक प्रशासनिक अव्यवस्थता आदि की स्थिति आती है तो उस समय उस क्षेत्र की सभी राजनैतिक और प्रशासनिक शक्तियाँ राष्ट्रपति के हाथों में चली जाती हैं।
भारत में आपातकाल की स्थिति
अब तक भारत में कुल तीन बार आपातकाल लग चुका है जिसमें वर्ष 1962, 1971 तथा 1975 में अनुच्छेद 352 के अंतर्गत राष्ट्रीय आपातकाल लगाया गया था।
पहला उदाहरण 26 अक्टूबर 1962 से 10 जनवरी 1968 के बीच भारत चीन युद्ध के दौरान हुआ था, जब "भारत की सुरक्षा" को "बाहरी आक्रमण से खतरा" घोषित किया गया था। 
दूसरी उदाहरण 3 से 17 दिसंबर 1971 के बीच की है, जो मूल रूप से भारत-पाकिस्तान युद्ध  के दौरान घोषित की गई थी।
तीसरी उद्घोषणा इंदिरा गांधी के प्रधानमंत्रित्व काल में राजनीतिक अस्थिरता की विवादास्पद परिस्थितियों में हुई थी, जब "आंतरिक गड़बड़ी" के आधार पर आपातकाल की घोषणा की गई थी। यह उद्घोषणा इलाहाबाद उच्च न्यायालय के एक फैसले के तुरंत बाद की गई, जिसने 1971 के भारतीय आम चुनाव में रायबरेली से प्रधान मंत्री के चुनाव को रद्द कर दिया। उन्हें अपने पद पर बने रहने की वैधता को चुनौती देते हुए अगले 6 वर्षों तक चुनाव लड़ने से भी प्रतिबंधित कर दिया गया था। इंदिरा गांधी ने अपना कार्यकाल मजबूत करने के लिए तत्कालीन राष्ट्रपति फखरुद्दीन अली अहमद से आपातकाल की घोषणा करने की सिफारिश की।
संदर्भ
श्रेणी: भारत में आपातकालीन कानून 
श्रेणी:भारत का संविधान 
श्रेणी:भारत का कानून
पूर्ण चंद्र

thumb|14 नवंबर 2016 का
महाचंद्र  धरती के केंद्र से  दूर था। यह हर साल होता है।.
पूर्ण चंद्र चंद्रमा की वह स्थिति है जब चाँद धरती से पूरा प्रकाशित दिखाई पड़ता है। ऐसा तब होता है जब पृथ्वी सूर्य और चंद्रमा के बीच स्थित होती है। दूसरे शब्दों में जब  सूर्य और चंद्रमा के मध्य 180° का कोण बनता है।)। [3] इसका मतलब यह है कि पृथ्वी के सामने चंद्र गोलार्ध  का  निकटतमभाग  पूरी तरह से सूर्य के प्रकाश में है और लगभग गोलाकार तश्तरी के रूप में दिखाई देता है। पूर्ण चंद्र लगभग  महीने में एक बार होता है। पूर्ण चंद्र और उसके अगले चरण की पुनरावृत्ति के बीच का समय अंतराल औसतन लगभग 29.53 दिन होता है। इसे एक चंद्र माह माना जाता है इसलिए, उन चंद्र कैलेंडरों में जिनमें प्रत्येक माह नए चाँद (अमावस्या) के दिन शुरू होता है, पूर्ण चंद्र (पूर्णिमा) चंद्र माह के 14वें या 15वें दिन पर पड़ती है। क्योंकि एक माह में पूरे दिन होते हैं कोई आधा दिन नहीं हो सकता है इसलिए चंद्र कैलेंडर में एक महीना 29 या 30 दिन लंबा होता है।अभी अभी चद्रंन 3 लागू हुआ है

 विशेषताएँ 
पूर्ण चंद्र की घटना को अक्सर पूरी रात की घटना माना जाता है हालाँकि पृथ्वी से देखा जाने वाला चाँद का आकार लगातार बढ़ता या घटता रहता है। ऐसे में पूर्ण चंद्र उसी क्षण होता है जब चाँद का बढ़ना समाप्त होता है और घटना शुरू होता है। धरती के किसी स्थान से पूर्ण चंद्रमा का आंशिक या आधा भाग ही दिखाई दे सकता है। कई स्थान से तो पूर्ण चंद्र की घटना दिखाई देना संभव ही नहीं होता है क्योंकि उस समय वह स्थान धरती के दूसरी तरफ के गोलार्द्ध में होता है और वहाँ दिन होता है। चंद्रमा की कक्षा अक्ष से 5.145° झुकी हुई है। चाँद आम तौर पर पूर्ण चंद्र की स्थिति में  सूर्य से बिल्कुल विपरीत नहीं होता है इसलिए चंद्र ग्रहण वाली रातों को छोड़कर पूर्ण चंद्र आमतौर पर पूरी तरह से पूर्ण नहीं होता है।

संदर्भ

श्रेणी:चंद्रमा
श्रेणी:भौतिकी
श्रेणी:चंद्रविज्ञान